b'\n_START_ARTICLE_\nAlfa Romeo 8C\n_START_SECTION_\nBimotore 1935\n_START_PARAGRAPH_\nLuigi Bazzi je za enakovredno borbo z Mercedes Benzom in Auto Unionom oblikoval dirkalnik, ki je imel dva 3.2L motorja, enega spredaj in drugega zadaj, delovna prostornina je bila tako 6.3L, motorja pa sta proizvajala mo\xc4\x8d 540 KM. Toda ker je imel dirkalnik previsoko porabo goriva in je preve\xc4\x8d obrabljal pnevmatike, se ni izkazal za konkuren\xc4\x8dnega predvsem takrat dominantnemu Mercedes-Benzu W25 Rudolfa Caracciole. Namre\xc4\x8d vi\xc5\xa1ja hitrost, ki je bila z dvema motorjema pridobljena, ni odtehtala ve\xc4\x8djega \xc5\xa1tevila postankov za gorivo in nove pnevmatike. Nuvolari in Chiron sta na dirki za Veliko nagrado Tripolija v sezoni 1935 zasedla \xc4\x8detrto in peto mesto, na dirki Avusrennen pa je bil Chiron drugi. 16. junija 1935 je Nuvolari s posebej pripravljenim dirkalnikom na avtocesti med Firencami in Livornom postavil nov hitrostni rekord 364 km/h, povpre\xc4\x8dna hitrost je bila kar 323 km/h, nato pa ga je zamenjal dirkalnik Tipo C.'